Die krag van gebed | MaanKind
Vandag het ek weer ‘n wonderwerk beleef.
Wat het tussen hierdie twee boodskappe van Kobie gebeur?
(Lees asb eers haar skakel voordat jy die omvang van wat gebeur het sal kan verstaan)
Almal bid, ons het n veld brand. N moerse een!
25 minutes ago via BlackBerry Smartphones App
dankie almal se gebede ons het vuur gekeer dankie almal wat kom help het ek help nog stompe wat smeul water spuit moenie nou bel nie foon iis amper papp hou vi nood bel
Gebede. Wit lig. Goeie gedagtes. Visualisering van ‘n wolk vol water oor die plaas. Die Sinergie daarvan. Gebede van vriend, familie en kettings wat vriende spontaan gemaak het. Dankie! Net die krag van gebed kon dit doen. Om ‘n veldvuur in ruie winter bosveld in so kort tyd te keer met ‘n voorbrand (beheerde brand wat op ‘n ander plek aangesteek word sodat die een vuur die ander keer deur ‘n stook skoon te brand) te keer in so kort tyd, grens aan ‘n wonderwerk. Wel, dis seker altyd ‘n risiko, want wie is groter as die natuur? Die natuur laat hom nie voorskryf nie, en vuur, water en wind keer jy nie. Kyk hoe ruig is dit.
Nou net gehoor: Plase aan weerskante brand nog – Alle gebede word asseblief verleng en uitgesprei. Daar is baie wild op die plase.
Kobie het self verlede week geskryf oor ‘n flertsie reënboog wat vir haar so besonders was, en ek glo dit is ‘n teken dat haar lewe nie vir ‘n derde keer deur vuur en vlamme verswelg sal word nie. Is dit ‘toevallig’ dat ‘n vriendin vanoggend vir my ‘n skakel na hierdie foto gestuur het? Me thinks not.
10 thoughts on “Die krag van gebed”
28 Junie, 2012 om 3:57 nm
Ek is moeg verby. Dis meer as 24h later en ek sit nou eers stil. Sal later vanaand die hele storie op my blog sit. Dankie vir almal se gebede. Julle weet nie hoe ek dit waardeer nie.
28 Junie, 2012 om 4:34 nm
Ek het pas weer ‘n boodskap gekry van ons dorp se vrou wat nooddienste organiniseer om te vra. Ons bib het gebel om te vra. Vriendin Son vra, FB vriende, kortom, al my vriendinne vra en dink aan jou. En jy moet weet, as my vriende bid, is dit BID met ‘n B.
28 Junie, 2012 om 1:11 nm
Die skrif se mos waar twee of drie in my naam vergader daar is ek.
27 Junie, 2012 om 5:06 nm
Mens durf nooit die krag van gebed onderskat nie.
27 Junie, 2012 om 4:19 nm
Dankie, Here! Baie dankie!
27 Junie, 2012 om 4:12 nm
Ek glo absoluut in gebede Trisa! En vanaand gaan ek met ‘n dankbare hart slaap.
27 Junie, 2012 om 4:15 nm
Dankie vir jou! Dit was die inspirasie vir hierdie skrywe. XXX
27 Junie, 2012 om 4:06 nm
27 Junie, 2012 om 4:04 nm
Hier sit ek nou sommer met ‘n knop in my keel…. en daardie reënbood!!!
27 Junie, 2012 om 4:02 nm
Ek het op haar blog geskryf – ek dink dis besonders.